ভূতাবুড়ি (লোকদেবী)
ভূতাবুড়ি বাংলার একটি আঞ্চলিক দেবী। বর্ধমান জেলার আসানসোল অঞ্চলে এই আঞ্চলিক দেবীর পূজা হয়। এছাড়া বাঁকুড়া জেলাতেও এই দেবীর পূজার প্রচলন আছে। এই দেবী সাধারণত স্থানীয় বাউরি জাতির আরাধ্যা। তবে বাকি সবাই পূজায় যোগদান করেন। প্রাচীন কালে অনাবৃষ্টি বা অতিবৃষ্টি উভয় প্রাকৃতিক দুর্যোগের কাছ থেকে নিস্তার পেতে গাছ পাথর ইত্যাদি পূজা করা হতো। কখনো কখনো ছোটো মূর্তি গড়ে পূজা করা হতো। সেই রকমই একটি দেবী ভূতাবুড়ি।